open-index/open-wikipedia-markdown huggingface dataset:
Honda Civic

**Honda Civic** — кампактны аўтамабіль японскай карпарацыі Honda. З 1972 года прадстаўлена 11 пакаленняў.

## Першае пакаленне (1972—1979) 
## Другое пакаленне (1979—1983) 
## Трэцяе пакаленне (1983—1987) 
## Чацвёртае пакаленне (1987—1991) 
## Пятае пакаленне (1991—1995) 
## Шостае пакаленне (1995—2000) 
## Сёмае пакаленне (2000—2005) 
## Восьмае пакаленне (2005—2011) 
Civic восьмага пакалення выпускаўся з 2005 па 2011 год. Хэтчбэкі выпускаліся толькі ў Вялікабрытаніі. Седаны — у Японіі, ЗША, Канадзе, Турцыі і інш., пры гэтым версіі для розных рынкаў маглі стылістычна адрознівацца.

Хэтчбэкі абсталёўваліся бензінавымі рухавікамі 1,4 (82 к.с.) і 1,8 (140 к.с.), а таксама дызельнымі 2,2 i-CTDi (140 к.с.). На версіі *Type R* ставілі 2,0-літровы матор. Для седана была таксама даступная гібрыдная ўстаноўка. Асноўным з’яўляецца бензінавы 1,3-літровы рухавік, у той час як электраматор выкарыстоўваецца ў якасці дапаможнага, рэжыму руху толькі на электрацязе ў такога гібрыда няма.

Каробкі перадач: механічная або адзін з трох варыянтаў аўтаматызаванай трансмісіі: варыятар у гібрыда, робат альбо класічны аўтамат у астатніх версій.

Падвеска: спераду ва ўсіх версій Civic усталяваныя стойкі McPherson. Ззаду ў седанаў і купэ ўжытая двухрычажная падвеска, у хэтчбэкаў — бэлька.

### На еўрапейскім рынку 

Выява:Honda Civic Type S front.JPG|3-дзв. хэтчбек
Выява:Honda Civic (VIII) – Frontansicht, 13. Juni 2011, Wuppertal.jpg|5-дзв. хэтчбек
Выява:Honda Civic (VIII) – Heckansicht, 13. Juni 2011, Wuppertal.jpg|5-дзв. хэтчбек (выгляд ззаду)

Выява:Honda Civic Hybrid 20090504 front.jpg|седан Honda Civic Hybrid
Выява:Honda Civic Hybrid 20090504 rear.jpg|седан Honda Civic Hybrid (выгляд ззаду)

### На рынку ЗША і Канады 

Выява:Honda-Civic-Si-sedan-1.jpg|седан
Выява:Honda-Civic-Si-sedan-2.jpg|седан (выгляд ззаду)
Выява:06-07 Honda Civic Coupe.jpg|купэ
Выява:Honda Civic Coupé (24542170104).jpg|купэ (выгляд ззаду)

## Дзявятае пакаленне (2011—2015) 
## Дзясятае пакаленне (2015—2022) 
## Адзінаццатае пакаленне (2022) 
11-е пакаленне дае больш хуткае паскарэнне ад базавага чатырохцыліндравага рухавіка або рухавіка з турбанаддувам. Ёсць чатыры камплектацыі: LX, Sport, EX і Touring, прычым камплектацыя Sport з’яўляецца самай папулярнай.

## Спасылкі 
* 

Катэгорыя:Аўтамабілі паводле алфавіта
Civic
Ужываныя аўтамабілі

**«Ужываныя аўтамабілі»** () — амерыканская камедыя 1980 года.

Рэжысёр — Роберт Земекіс, аўтары сцэнарыя — Роберт Земекіс і Боб Гейл.

## Сюжэт 
Прадаўнік ужываных аўтамабіляў Рудзі Русо збіраецца стаць сенатарам штата, і ў яго ўсе шанцы дамагчыся палітычнай кар'еры — ён умее так хлусіць, прадаючы аўтамабілі, што няма ніякіх сумневаў, што законапраекты ён будзе прасоўваць з не меншым поспехам. Але адна бяда, за месца ў сенаце яму трэба заплаціць кругленькую суму, якую яму абяцае даць яго гаспадар пры ўмове, што яго бізнес будзе існаваць. Да вялікага шкадавання Рудзі, гаспадар памірае ад сардэчнага прыступу, а брат гаспадара, які з'яўляецца прамым канкурэнтам, даўно марыць завалодаць яго бізнесам. Што рабіць Рудзі? Ён употай хавае гаспадара, а ўсім заяўляе, што той з'ехаў у Маямі. Развязаўшы сабе рукі, ён разгортвае велізарную афёру з рэкламай на тэлебачанні, якую паспяхова завальвае брат гаспадара. І ўсе б правалілася, калі б не з'явілася прамая спадчынніца дачка гаспадара, у якую закохваецца Рудзі. Але, даведаўшыся, што нарабіў Рудзі, яна яго звальняе, а сама тут жа трапляе ў пастку свайго дзядзькі, які вінаваціць яе ў ілжэрэкламе, паводле сюжэта якой у яе ёсць міля аўтамабіляў на продаж. Безжурботны Рудзі развязвае праблему, перагнаўшы на стаянку 250 аўтамабіляў за 3 гадзіны.

## Спасылкі 
* Рэцэнзіі на фільм 

Катэгорыя:Кінакамедыі ЗША
Жар-Жар

**«Жар-Жар»** — пяты альбом этна-трыа Троіца, выдадзены ў 2008 годзе на лэйбле West Records.
## Змест 
## Выканаўцы 
;этна-трыа Троіца
* Юрый Дзмітрыеў - акустычныя 6-стр. і 12-стр. гітары, эл. гітары, цытра (9,11), домра (10), саз (11), смык (5,6), ліра (9), гуслі (6), вакал
* Іван Кірчук - вакал, нар. духавыя інструменты, гуслі (4,5)
* Юрый Паўлоўскі - перкуссія, бамбукавы ксілафон (1), дарабука, джамбэ, барабаны, рататомы, гонг, гунданг (3), вакал
;Запрошаныя музыкі
* Андрэй Жукаў - сінтэзатары, запіс, саунд-прадзюсар, вакал (6,9,10)
* Сяргей Кунцэвіч - бас-гітара (1, 2, 4, 7, 8, 11)
* Аляксандр Старажук - ударныя (4, 5, 10, 11)

Катэгорыя:Альбомы 2008 года
Катэгорыя:З’явіліся ў 2008 годзе
Катэгорыя:Альбомы «Троіцы»
Зімачка

**«Зімачка»** — шосты альбом этна-трыа Троіца, выдадзены у 2011 годзе на лэйбле Vigma.

## Змест 
## Выканаўцы 
* Іван Кірчук - вакал, нар. духавыя інструменты, гуслі, смык, домра
* Юрый Дзмітрыеў - акустычныя 6-стр. гітары, домра, смык, ліра, калімба (9), бас-гітара, акарына, вакал
* Юрый Паўлоўскі - перкуссія, дарабука, уду (гляк), барабаны, гонг, калімба (4)
## Водгукі крытыкаў
Музычны журналіст Сяргей Будкін з сайта Budzma.org мяркуе, што *«зь дзевяці трэкаў альбома вылучыць нешта немагчыма – кожны зь іх як асобны твор мастацтва, які трэба смакаваць, каб прасякнуцца напоўніцу»*. Музычны крытык Зміцер Падбярэзскі з партала Experty.by заўважыў, што *«гэты альбом расчыняецца вельмі няпроста, быццам зьедзены часам бабульчын куфар ⟨…⟩ ён глыбокі і загадкавы, як той самы куфар, пра які я вышэй ужо згадваў»*.

Катэгорыя:Альбомы 2011 года
Катэгорыя:З’явіліся ў 2011 годзе
Катэгорыя:Альбомы «Троіцы»
Абляпіхавы алей

**Абляпі́хавы алей** — алей з пладоў абляпіхі, атрымліваемы экстракцыяй сланечнікавым алеем.

## Уласцівасці і склад 
Вадкасць ад светла-жоўтага да аранжава-карычневага колеру. Тэмпература застывання −20 °C. Шчыльнасць каля 920 кг/м³. Раствараецца ў арганічных растваральніках. Не раствараецца ў вадзе. У склад алею ўваходзяць: насычаныя тлустыя кіслоты (11—12 %), алеінавая кіслата (23—42 %), лінолевая кіслата (32—36 %), ліналетавая кіслата (17—27 %), караціны, караціноіды, вітамін E.

## Выкарыстанне 
Абляпіхавы алей валодае антысептычнымі ўласцівасцямі. Выкарыстоўваецца ў медыцыне ў якасці сродку пры апёках, пашкоджаннях скуры, язвавых захворваннях і інш.

## Літаратура 
*  — С. 28.

Катэгорыя:Алеі
Равенсбург

**Равенсбург** — горад у Германіі, раённы цэнтр, размешчаны ў зямлі Бадэн-Вюртэмберг.

Падпарадкаваны адміністрацыйнай акрузе Цюбінген. Уваходзіць у склад раёна Равенсбург. Падпарадкоўваецца ўпраўленню Мітлерэс Шусенталь. Насельніцтва — 49 418 чалавек (на 31 снежня 2009 года). Займае плошчу 92,04 км². Афіцыйны код — 08 4 36 064.

## Насельніцтва 
## Гарады-пабрацімы 
## Крыніцы 
Катэгорыя:Гарады Бадэн-Вюртэмберга
Глен Кэмпбел

**Глен Кэмпбел** (; 22 красавіка 1936 — 8 жніўня 2017) — амерыканскі , спявак і гітарыст, раннія запісы якога спрыялі размыванню меж паміж кантры-музыкай і традыцыйнай эстрадай. Уладальнік прэміі «Грэмі» за лепшы альбом 1968 года.

Катэгорыя:Спевакі і спявачкі ЗША
Катэгорыя:Гітарысты ЗША
Катэгорыя:Музыканты ў жанры кантры
Катэгорыя:Выканаўцы, якія ўзначальвалі Billboard Hot 100
Катэгорыя:Лаўрэаты прэміі «Грэмі»
Любоў Міхайлаўна Пакаташкіна

**Любоў Міхайлаўна Пакаташкіна** (нар. , Мінск) — беларускі мастак-графік. Член Саюза мастакоў СССР.

## Біяграфія 
У 1960 годзе скончыла Мінскае мастацкае вучылішча, з дыпломнай працай «Вясновы вецер». З 1960 года брала ўдзел у выстаўках рэспубліканскага і ўсесаюзнага узроўняў.

## Творчасць 
Працуе ў галіне станкавай графікі, у асноўным у тэхніцы лінагравюры, тэмперы, афорта.

Асноўныя творы, напісаныя ў суаўтарстве з Яўгенам Пакаташкіным — графічныя лісты, прысвечаныя абароне Брэсцкай крэпасці: «Памром, але не здадзімся», «У напад», «Глыток вады» (1961). Імі створаны таксама індустрыяльная серыя «Светлагорск. Разгрузіць хлеў» (1962); лісты «Станцыя Навабеліца», «Пагрузка кантэйнераў» (1963), «Верталёты», «У дождж. Аэрадром» (1964), «Аэрапорт» (1967).

## Сям’я 
Была ў шлюбе з беларускім мастаком-графікам Яўгенам Пакаташкіным.

Катэгорыя:Мастакі Беларусі
Катэгорыя:Графікі Беларусі
Катэгорыя:Мастакі СССР
Катэгорыя:Мастакі XX стагоддзя
Катэгорыя:Члены Саюза мастакоў БССР
Jay & the Americans

**Jay and the Americans** (*Джэй энд зэ амерыканс*) — амерыканскі вакальны гурт.

Група была сфармавана вакол высокага вакалу  (выступаў пад псеўданімам Джэй Блэк).

Музычны сайт AllMusic характарызуе калектыў як «вытанчаны, велічны поп-гурт», які ствараў хіты на працягу 1960-х гадоў, і ў якога было «шмат чароўных момантаў у чартах», і апісвае яго стыль як «вакал з уплывам ду-вопа, дагледжаны кароткавалосы выгляд і сумесь поп-рока з опернай сентыментальшчынай». Як піша вэб-сайт, у пэўным сэнсе гурт ўжо на момант свайго стварэння быў «гуртам-дзядком», — настальгічным гуртам у стылі тых, што выконваюць свае старыя песні даўно мінулых гадоў, — бо ён быў створаны на стыку 1950-х і 1960-х гадоў, але гучаў, як нешта з папярэдняга дзесяцігоддзя (1950-х). На момант яе стварэння «гарманічныя вакальныя групы — прынамсі без акампанементу многоваттных электрагітар — ужо пачыналі састарвацца». Нягледзячы на гэта, гурт стаў папулярным, на роўных спаборнічаючы з такімі моднымі выканаўцамі, як Beach Boys, Jan & Dean і Four Seasons. І нават у час Брытанскага ўварвання яго працягвалі актыўна круціць на радыё. Вытрымаўшы тыя цяжкія для амерыканскіх артыстаў часы, гурт яшчэ і нацешыўся рок-н-рольным адраджэннем канца 1960-х гадоў, калі выканаўцы-дзядкі і старыя песні зноў перажылі бум папулярнасці.

## Дыскаграфія 
**Альбомы**

## Спасылкі 
* 
* 
* Jay and The Americans на сайце AllMusic
* Jay and The Americans  на сайце Залы славы вакальных гуртоў
* Jay and The Americans на сайце History of Rock

Катэгорыя:Рок-гурты ЗША
Катэгорыя:Музычныя калектывы, якія з’явіліся ў 1960 годзе
Кэт Стывенс

**Кэт Стывенс** (, імя пры нараджэнні **Стывен Дэметр Джоржуа**,  у 1978 годзе зменена на **Юсуф Іслам**; 21 ліпеня 1948, Лондан) — брытанскі спявак, аўтар песень і мультыінструменталіст, які ў 1970-х гадах прадаў 60 мільёнаў копій альбомаў, два з якіх (*Tea for the Tillerman* і *Teaser and the Firecat*) сталі тройчы плацінавымі ў ЗША. У 1979 годзе Кэт Стывенс пакінуў поп-сцэну, прыняў іслам і, узяўшы новае імя, Юсуф Іслам, прысвяціў сябе асветніцкай і дабрачыннай дзейнасці ў мусульманскай супольнасці. У 2006 годзе музыкант вярнуўся на сцэну і выпусціў свой першы (пасля 26-гадовага перапынку) альбом *An Other Cup*.

## Дыскаграфія 
; Як Cat Stevens

* 1967: *Matthew and Son*
* 1967: *New Masters*
* 1970: *Mona Bone Jakon*
* 1970: *Tea for the Tillerman*
* 1971: *Teaser and the Firecat*
* 1972: *Catch Bull at Four*
* 1973: *Foreigner*
* 1974: *Buddha and the Chocolate Box*
* 1975: *Numbers*
* 1977: *Izitso*
* 1978: *Back to Earth*

; Як Yusuf Islam

Альбомы пад гэтым псеўданімам пераважна ў стыле  / дэкламацыя на тэму іслама, ў тым ліку створаныя аўтарам для дзяцей.

* 1995: *The Life of the Last Prophet*
* 1999: *Prayers of the Last Prophet*
* 2000: *A Is for Allah*
* 2001: *Bismillah*
* 2002: *In Praise of the Last Prophet*
* 2003: *I Look I See*
* 2008: *I Look, I See 2*
* 2014: *The Story of Adam and Creation*

; Як Yusuf

* 2006: *An Other Cup*
* 2009: *Roadsinger*
* 2014: ''Tell 'Em I'm Gone*

; Як Yusuf / Cat Stevens

* 2017: *The Laughing Apple*
* 2020: *Tea for the Tillerman 2*
* 2023: *King of a Land''

## Спасылкі 
* Зборка артыкулаў і рэцэнзій

Катэгорыя:Лаўрэаты прэміі Ivor Novello Awards
Катэгорыя:Аўтары-выканаўцы Вялікабрытаніі
Parliament (гурт)

**Parliament** — амерыканскі музычны гурт пад кіраўніцтвам Джорджа Клінтана, разам з гуртам Funkadelic адзін з двух асноўных яго музычных калектываў/праектаў. Быў арыентаваны пераважна на стварэнне папулярных песень у стылі R&B, тым часам як Funkadelic выконваў сумесь рока з соўлам і фанкам, больш псіхадэлічныя і імправізацыйныя кампазіцыі.

У 1997 годзе сукупны праект Джорджа Клінтана Parliament-Funkadelic быў прыняты ў Залу славы рок-н-рола.

Апроч таго, песня «Give Up the Funk (Tear the Roof off the Sucker)» у выкананні групы Parliament разам з адной песняй групы Funkadelic уваходзіць у складзены Залай славы рок-н-рола спіс *500 Songs That Shaped Rock and Roll*.

Parliament аб'ядналіся зноў у лютым 2018 і выпусцілі сінгл "I'm Gon Make U Sick O'Me" сумесна з рэперам Scarface. Новы альбом гурта, першы за 38 гадоў, выйшаў 22 мая 2018 года.

## Дыскаграфія 
* *Osmium* (1970)
* *Up for the Down Stroke* (1974)
* *Chocolate City* (1975)
* *Mothership Connection* (1975)
* *The Clones of Dr. Funkenstein* (1976)
* *Funkentelechy vs. the Placebo Syndrome* (1977)
* *Motor Booty Affair* (1978)
* *Gloryhallastoopid* (1979)
* *Trombipulation* (1980)
* *Medicaid Fraud Dogg* (2018)

## Гл. таксама 
* Parliament-Funkadelic
* Funkadelic

## Зноскі 
## Спасылкі 
* The Motherpage
* Дыскаграфія Parliament на Discogs

Катэгорыя:Выканаўцы, уключаныя ў Залу славы рок-н-рола
Катэгорыя:Музычныя калектывы, якія з’явіліся ў 1968 годзе
Катэгорыя:Фанк-гурты
7 (альбом)

**«7»** — трэці альбом этна-трыа Троіца, выдадзены ў 2004 годзе ўласнымі сіламі гурта. У 2007-м альбом быў перавыдадзены на расійскім лэйбле Sketis Music.
## Змест 
## Выканаўцы 
* Іван Кірчук - вакал, нар. духавыя інструменты, акустычная 12-стр. гітара
* Юрый Дзмітрыеў - акустычныя 12-стр. і 6-стр. гітары, домра, вакал
* Юрый Паўлоўскі - перкуссія, бамбукавы ксілафон, барабаны, званы

Катэгорыя:Альбомы 2004 года
Катэгорыя:З’явіліся ў 2004 годзе
Катэгорыя:Альбомы «Троіцы»
Журавы (альбом)

**«Журавы»** — другі альбом этна-трыа Троіца, выдадзены ў 2001 годзе на нідэрландскім лэйбле PAN Records.
## Змест 
## Выканаўцы 
* Іван Кірчук - вакал, нар. духавыя інструменты, гуслі, акустычная 12-стр. гітара, 3-х і 4-х стр. домры, смык, варган, дрэва дажджу, ліра
* Юрый Дзмітрыеў - акустычныя 6-стр. і 12-стр. гітары, домра, смык, цытра, вакал
* Юрый Паўлоўскі - перкуссія, дарабука, анклуны, барабаны, гонг, гунданг

Катэгорыя:Альбомы 2001 года
Катэгорыя:З’явіліся ў 2001 годзе
Катэгорыя:Альбомы «Троіцы»
Агавэ

**Агавэ́, Агаўэ** (, ) — рака ў Цэнтральнай Афрыцы, у Габоне і Рэспубліцы Конга.

Даўжыня ракі 1200 км. Плошча вадазбору 216 000 (222 700 км³. Выток ракі знаходзіцца на Паўднёва-Гвінейскім узвышшы. Упадае ў Гвінейскі заліў Атлантычнага акіяна, утвараючы дэльту. На рацэ парогі. У верхнім цячэнні вадаспад Пубара. Рака суднаходная да горада Нджале. Прытокі: Мпаса, Леконі.

## Літаратура 
*  — С. 65.
* Африка: энциклопедический справочник. Т. 2. Л—Я / Гл. ред. А. Громыко. Ред. колл. В. М. Власов, Н. И. Гаврилов и др. — М.: Советская энциклопедия, 1987. — С. 273. — 671 с. с илл.
* 

## Спасылкі 
* Ogooué River // Encyclopædia Britannica
* Ogooue River // Thousand Wonders — Explore our beautiful world 
* Ogooue Basin — Station: Lambarene // Water Systems Analysis Group University of New Hampshire


Катэгорыя:Рэкі Габона
Катэгорыя:Рэкі Рэспублікі Конга
Катэгорыя:Рэкі, якія ўпадаюць у Атлантычны акіян
Разводдзе

**Разводдзе** — адна з фаз  ракі, якая штогод паўтараецца ў адзін і той жа сезон года, — адносна доўгае і значнае павелічэнне воднасці  ракі, якое выклікае падняцце яе ўзроўню; звычайна суправаджаецца выхадам вод з  рэчышча і затапленнем поймы.

Разводдзе выклікаецца ўзмоцненым працяглым прытокам вады, які можа быць абумоўлены:
* вясновым раставаннем снегу на раўнінах;
* летнім раставаннем снегу і леднікоў ў гарах;
* багатымі дажджамі.
Разводдзі, выкліканыя вясновым снегараставаннем, характэрныя для многіх раўнінных рэк, якія дзеляцца на 2 групы:
* ракі з перавагай вясновага  (напрыклад, Волга, Урал)
* ракі з перавагай летняга сцёку (напрыклад, Анадыр, Юкан, Макензі).
Разводдзі, абумоўленыя летнім раставаннем горных снягоў і леднікоў, характэрныя для рэк Сярэдняй Азіі, Каўказа, Альпаў.

Паводкі, выкліканыя мусоннымі дажджамі, характэрныя для рэк Паўднёва-Усходняй Азіі (Янцзы, Меконг).

Катэгорыя:Гідралогія
Электронны захоп

**Электро́нны захоп**, e-захоп — адзін з відаў бэта-распаду атамных ядзер. Пры электронным захопе адзін з пратонаў ядра захоплівае арбітальны электрон і ператвараецца ў нейтрон, выпускаючы электроннае нейтрына. Зарад ядра пры гэтым змяняецца на адзінку. Масавы лік ядра, як і ва ўсіх іншых відах бэта-распаду, не змяняецца. Гэты працэс характерны для багатых пратонамі ядзер. Калі энергетычная розніца між бацькоўскім і даччыным атамам (даступная энергія бэта-распаду) больш за 1,022 МэВ (падвоеную масу электрона), электронны захоп заўжды канкурыруе з іншым тыпам бэта-распаду, пазітронным распадам. Напрыклад, рубідый-83 ператвараецца ў крыптон-83 толькі праз электронны захоп (даступная энергія каля 0,9 МэВ), тады як натрый-22 распадаецца ў неон-22 як праз электронны захоп, так і пазітронны распад (даступная энергія каля 2,8 МэВ).

Паколькі лік пратонаў у ядры (то-бок зарад ядра) пры электронным захопе памяншаецца, гэты працэс ператварае ядро аднаго хімічнага элемента ў ядро іншага элемента, размешчанага бліжэй к пачатку табліцы Мендзялеева.

Агульная формула электроннага захопу:
: \mathrm{p}^+   + \mathrm{e}^- \rightarrow\mathrm{n} + {\nu}_e 

Прыклады:

## Працэсы ў электроннай абалонцы 
Як правіла, электрон захопліваецца ядром з бліжэйшых к яму электронных абалонак (у парадку K, L, M, N, …), прычым пры іншых роўных умовах імавернасць захопу s-электрона найбольшая. Гэта абумоўлена тым, што шчыльнасць хвалевай функцыі арбітальнага электрона ў ядры найбольшая для нізкаразмешчаных электронных абалонак, прычым для s-электронаў (з нулявым арбітальным момантам l=0) шчыльнасць мае максімум пры r=0, а для p-, d-, f-… электронаў (l=1, 2, 3, …) шчыльнасць у ядры нулявая. Акрамя таго, шчыльнасць пратонаў у ядры павялічваецца з ростам зараду ядра, таму электронны захоп больш імаверны для цяжкіх ядзер. У выпадку захопу электрона з K-абалонкі працэс называецца К-захопам, з L-абалонкі — L-захопам і т. д.

Атам пры электронным захопе пераходзіць ва ўзбуджаны стан з унутранай абалонкай без электрона (ці, як кажуць, з «дзіркай», вакансіяй на ўнутранай абалонцы). Зняцце ўзбуджэння атамнай абалонкі адбываецца шляхам перахода на ніжні ўзровень электрона з адной з верхніх абалонак, прычым утвораную на больш высокай абалонцы вакансію можа запоўніць электрон з яшчэ больш высокай абалонкі і т. д. Энергія, якая выдзяляецца пры гэтым, выносіцца адным ці некалькімі фатонамі рэнтгенаўскага выпраменьвання і/ці адным ці некалькімі Ажэ-электронамі.
Калі электронны захоп адбываецца ў атаме, якім знаходзіцца ў вакууме ці разрэджаным газе, атам, які распаўся, утварае, як правіла, многазарадны дадатны іон з прычыны страты Ажэ-электронаў; імавернасць захавання атамам нейтральнасці парадку працэнта і менш.

Катэгорыя:Радыеактыўнасць
Катэгорыя:Ядзерная фізіка
Джуліа Трэмонці

**Джуліа Карла Даніла Трэмонці** (; нар. , Сондрыа, Ламбардыя, Італія) — італьянскі юрыст і палітык, міністр эканомікі і фінансаў у чатырох ўрадах Берлусконі.

Катэгорыя:Міністры фінансаў Італіі
Гермсір

**Гермсір** (таксама Гармсір) — паласа прыбярэжных пустыняў шырынёй каля 80 км уздоўж берагоў Аманскага заліва і Армузскага праліва, у Іране і Пакістане. З'яўляецца нахільнай раўнінай, месцамі забалочанай, прыбярэжная паласа ўтворана некалькімі радамі пясчаных пагоркаў, якія падзяляюць вузкія даліны.

Катэгорыя:Геаграфія Ірана
Катэгорыя:Пустыні Азіі
Эбі-Роўд (студыя)

**Студыі «Эбі-Роўд»** () — комплекс студый гуказапісу ў Лонданк, у раёне Сэнт-Джонс-Вуд, створаны ў лістападзе 1931 года кампаніяй EMI. Найболей вядомая як студыя, у якой запісваліся такія легендарныя рок-гурты, як The Beatles, Duran Duran, Mike Oldfield, The Shadows, Pink Floyd, Oasis, U2, Keane і Travis. Размешчана па адрасе Эбі-Роўд, 3, акруга Вэстмінстэр. У 1969 годзе на пешаходным пераходзе ля студыі была зроблена адна з самых знакамітых фатаграфій «Бітлз», што стала вокладкай іх апошняга запісанага альбома. Студыя з'яўляецца месцам паломніцтва фанатаў, якія пакідаюць графіці на плоце студыі і фатаграфуюцца на пераходзе (хоць цяпер пераход трохі ссунуты ў параўнанні з 1969 годам).

## Спасылкі 
* Сайт Abbey Road Studios
* Live from Abbey Road — афіцыйны сайт

Катэгорыя:EMI
Катэгорыя:Universal Music Group
Мішэль Еа

**Мішэль Еа Чуй-Кен**, ці проста **Мішэль Еа**, таксама вядомая як **Мішэль Ё** і , нар. 6 жніўня 1962 года) — малайзійская  і танцорка кітайскага паходжання, адна з 50 самых прыгожых людзей свету па версіі часопіса People у 1997 годзе.
## Выбарачная фільмаграфія 
## Зноскі 
## Спасылкі 
* Michelle Yeoh Web Theatre — complete website on Michelle Yeoh
* 
* Мишель Йео Мемуары гейши Интервью (Youtube）
* Supercop as Woman Warrior (Salon magazine).
* Interview with Michelle Yeoh on the Tavis Smiley show 
* Sunday Times feature
Майкл Разенбаум

**Майкл Оўэн Разенбаум** (; ) — амерыканскі акцёр, вядомы, галоўным чынам, па ролі Лекса Лютэра ў серыяле «Таямніцы Смолвіля».

## Біяграфія 
Нарадзіўся 11 ліпеня 1972 года ў яўрэйскай сям’і ў мястэчку Оўшэнсайд у штаце Нью-Ёрк (ЗША) а вырас у Ньюбаргу, штат Індыяна. Вучыўся ў школе ў Ньюбарге і ва Універсітэце Заходняга Кентукі. Атрымаў ступень бакалаўра мастацтваў у вобласці тэатра і сродкаў сувязі. Яшчэ вучачыся ў вучылішчы і ўніверсітэце браў удзел у самадзейных пастаноўках, дзе атрымаў першы акторскі досвед. Пасля сканчэння ўніверсітэта перабраўся ў Нью-Ёрк, дзе пачалася яго акцёрская кар’ера.

## Крыніцы 
## Спасылкі 
* Афіцыйны сайт
Вінг Рэймс

**Вінг Рэймc** (; нар. , Гарлем) — амерыканскі акцёр, лаўрэат прэміі «Залаты глобус».

## Біяграфія 
Ірвінг Рэймс нарадзіўся ў Гарлеме, штат Нью-Ёрк, ЗША. У 1983 скончыў Школу сцэнічнага мастацтва і Джуліярдаўскую школу ў Нью-Ёрку, потым гуляў у тэатрах, як на Брадвэі, гэтак і ў менш за значныя.

З сярэдзіны 80-х гадоў акцёр даволі шмат здымаецца на тэлебачанні, дзе згуляў першую сваю заўважную ролю — бацькі пісьменніка Джэймса Болдуіна ў яго аўтабіяграфічным фільме «Ідзі, скажы горам» (1985). Рэймс вядомы выкананнем роляў в'етнамскіх ветэранаў, асабліва ў брадўэйскай пастаноўцы «Зімовыя хлопчыкі» (1985), і такіх фільмах, як «Вайсковыя страты» і «Усходы Якава».

Адна з найболей знакамітых роляў акцёра — роля Марселласа Уолеса ў «Крымінальным чытве». Таксама атрымаў слыннасць дзякуючы ролі Лютэра Стыкела ў серыі фільмаў «Місія невыканальная». Усяго згуляў у больш чым 100 фільмах.

У 1998 годзе, атрымаўшы прэмію «Залаты Глобус» за ролю ў фільме «Дон Кінг: Толькі ў Амерыцы», тут жа выклікаў з глядзельнай залы Джэка Лемана, які таксама быў намінаваны на гэту прэмію, і перадаў статуэтку яму.

## Зноскі 
Катэгорыя:Нарадзіліся ў Гарлеме
Катэгорыя:Лаўрэаты прэміі «Залаты глобус»
Феет (акруга, Джорджыя)

**Акруга Фейе́тт** () — акруга штата Джорджыя, ЗША. Насельніцтва акругі на 2000 год складала 91263 чалавек. Адміністрацыйны цэнтр акругі — горад Феетвіл.

## Гісторыя 
Акруга Феет заснавана ў 1821 годзе.

## Геаграфія 
Акруга займае плошчу 510.2 км².

## Дэмаграфія 
Згодна з Бюро перапісу насельніцтва ЗША, у акрузе Феет у 2000 годзе жылі 91263 чалавек.

Катэгорыя:Джорджыя
Катэгорыя:Акругі ЗША
Яўген Аркадзьевіч Чканікаў

**Яўге́н Арка́дзьевіч Чка́нікаў** (нар. ,  Смаленская вобласць) — адвакат, міністр юстыцыі БССР (1984—1986).

## Біяграфія 
Скончыў Мінскі юрыдычны інстытут (1953).

Нарадзіўся ў сям’і ваеннаслужачага. У гады Вялікай Айчыннай вайны разам з маці быў у эвакуацыі ў Тамбоўскай вобласці. Пасля вайны разам з бацькамі пераехаў у Мінск, дзе ён скончыў школу і ў 1949 годзе паступіў у Мінскі юрыдычны інстытут. Пасля заканчэння інстытута працаваў ва ўпраўленні юстыцыі Віцебскага аблвыканкама: рэвізор судовага аддзела Упраўлення Міністэрства юстыцыі БССР па Віцебскай вобласці, член Судовай калегіі па грамадзянскіх справах Віцебскага абласнога суда, член Судовай калегіі па крымінальных справах Віцебскага абласнога суда, старшы народны суддзя Першамайскага раёна г. Віцебска, намеснік старшыні Віцебскага абласнога Суда.

З сакавіка 1971 па чэрвень 1976 на пасадзе Старшыні Віцебскага абласнога Суда, пасля працаваў загадчыкам аддзела адміністрацыйных і гандлёва-фінансавых органаў Віцебскага абкама КПБ.

З 1981 па 1984 год — намеснік Міністра юстыцыі БССР, з 1984 па 1986 год — Міністр юстыцыі БССР.

У 1986 годзе прыняты ў члены Мінскай абласной калегіі адвакатаў, працаваў адвакатам Мінскай абласной юрыдычнай кансультацыі.

З 1986 года — намеснік Старшыні прэзідыума Мінскай абласной калегіі адвакатаў.

З 1999 па сакавік 2002 года — Старшыня прэзідыума Мінскай абласной калегіі адвакатаў.

## Літаратура 
* *Конон М. С.* От консультанта до министра / М. С. Конон // Ради истины и справедливости. К 85-летию Витебского областного суда  / М. С. Конон; под общ. ред. Т. В. Вороновича. — Витебск, 2008. — С. 180—193.

Катэгорыя:Міністры юстыцыі БССР
Катэгорыя:Узнагароджаныя Ганаровай граматай Прэзідыума Вярхоўнага Савета БССР
Катэгорыя:Намеснікі міністраў БССР
Бэн Дэвіс (кінааператар)

**Бэн Дэвіс**, BSC (; 1961, Лондан, Англія) — англійскі кінааператар, найболей вядомы па сваёй працы з прадзюсарам і рэжысёрам Мэцью Вонам. Яго галоўныя працы ўлучаюць фільмы «Піпец» (2010), «Ганібал: Узыходжанне» (2007), «Зорны пыл» (2007) і «Пластаваны торт» (2004).

## Спасылкі 
* У Інтэрнэт-энцыклапедыі кінааператараў 
* Official Website

Катэгорыя:Кінааператары Вялікабрытаніі
Лора Хэдак

**Лора Джэйн Хэ́дак** (, 21 жніўня 1985, Энфілд, Лондан) — англійская актрыса. Найболей вядомая па ролях Саманты ў тэлесерыяле «Як не стаіць жыць» і Лукрэцыі Данаці ў тэлесерыяле «Дэманы Ды Вінчы».

Катэгорыя:Актрысы Англіі
Грэг Генры

**Грэг Генры** (, нар. ) — амерыканскі акцёр.

## Жыццё і кар'ера 
Грэг Генры нарадзіўся ў Лейквудзе, штат Каларада і скончыў Вашынгтонскі ўніверсітэт у Сіэтле. У 1976 годзе ён дэбютаваў у міні-серыяле «Багацей, бядняк» і з той пары з'явіўся ў некалькіх дзясятках тэлешоу ў другарадных ролях. На вялікім экране ён быў заўважны ў фільмах «Двайнік цела» (1984) і «Адплата» (1999). Зняўся ў эпізадычнай ролі "чалавека з Вашынгтона" ў фільме "Твар са шнарам" (1983). 

Катэгорыя:Акцёры тэлебачання ЗША
Трон: Паўстанне

«**Трон: Паўстанне**» () — навукова-фантастычны мультсерыял 2012 года, падзеі якога адбываюцца ў сусвеце Трона. У мультсерыял уваходзіць 19 серый, выхад якіх пачаўся 7 чэрвеня 2012 года на тэлеканале Disney XD.

## Сюжэт 
Галоўны герой серыяла — маладая кампутарная праграма Бек (агучвае Элайджа Вуд) узначальвае паўстанне супраць Клу, што захапіла ўладу ў сістэме і яго падручнага генерала Тэслера. Бека трэнеруе Трон — найвялікшага героя сістэмы ўсіх часоў. Пасталелы пад настаўніцтвам Трона, Бек робіцца новым абаронцам сістэмы і галоўным ворагам Тэслера і яго войскаў.

## Спасылкі 
* TRON: Uprising на партале IMDB 

Катэгорыя:Трон
Усць-Уда

**Усць-Уда** () — пасёлак (з 1962 па 2019 — пасёлак гарадскога тыпу), адміністрацыйны цэнтр Усць-Удзінскага раёна Іркуцкай вобласці Расіі. Населены пункт заснаваны ў 1962 годзе для размяшчэння насельніцтва, эвакуяванага пры запаўненні Брацкага вадасховішча. Назва атрымаў ад найбліжэйшай затопленай вёскі. Статус пасёлка гарадскога тыпу з 1962 года. 
## Насельніцтва 
Катэгорыя:Населеныя пункты Іркуцкай вобласці
Mesobatrachia

**Mesobatrachia** — падатрад земнаводных атрада . Уключае 6 сямействаў, 24 рода, 187 відаў.

Агульная даўжыня прадстаўнікоў гэтага падатраду вар'іруе ад 2 да 20 см. Падатрад Mesobatrachia з'яўляецца своеасаблівым прамежкавым звяном паміж падатрадамі Archaeobatrachia і Neobatrachia. Галава ў большасці відаў даволі масіўная або сярэдняга памеру. Вочы пераважна з вертыкальнымі зрэнкамі. Асаблівасцю з'яўляецца будова пазваночніка. У іх ёсць заднеўвагнутыя (апістацэльныя) пазванкі ў спалучэнні з пярэднеўвагнутымі (працэльнымі) пазванкамі. Плечавы пояс рухомы. Рэбры адсутнічаюць. Таксама большасць відаў не здольна свабодна выкідваць свой язык пры паляванні.

Сустракаюцца ў розных ландшафтах. Могуць знаходзіцца доўгі час на сушы. Актыўнасць пераважна змрочная і ранішняя. Здольныя рыць норы. Кормяцца беспазваночнымі, дробнай рыбай.

Гэта яйцакладныя земнаводныя.

Жывуць у Еўропе, Пярэдняй, Сярэдняй і Паўднёва-Усходняй Азіі, Паўночнай і Паўднёвай Амерыцы, Афрыцы.

## Класіфікацыя 
* Семейства 
* Семейства 
* Семейства 
* Семейства 
* Семейства 
* Семейства 

## Літаратура 
Gissi, Carmela; Diego San Mauro, Graziano Pesole and Rafael Zardoya (Жнівень 2006). «Mitochondrial phylogeny of Anura (Amphibia): A case study of congruent phylogenetic reconstruction using amino acid and nucleotide characters». Gene 366 (2): 228-237.

Катэгорыя:Бясхвостыя земнаводныя
Троіца (альбом)

**«Троіца»** — першы альбом этна-трыа Троіца, выдадзены ў 1998 годзе на нідэрландскім лэйбле PAN Records. У 2004-м альбом быў перавыдадзены беларускім лэйблам BMA Group.

## Змест 
## Выканаўцы 
* Іван Кірчук — лідар вакал, гуслі, дудкі, акарына, чарот, смык
* Віталь Шкілёнак — гітара, домра, бас, вакал
* Зьміцер Лукьянчык — перкуссія, барабаны, варган, вакал

Катэгорыя:Альбомы 1998 года
Катэгорыя:З’явіліся ў 1998 годзе
Катэгорыя:Альбомы «Троіцы»
Ravon R4

**Ravon R4** — кампактны чатырохдзверны седан маркі Ravon, узбекская лакалізацыя мадэлі Chevrolet Cobalt. Дэбют адбыўся ў жніўні 2016 года.

## Спасылкі 
* 

## Гл. таксама 
* Chevrolet Cobalt

R4
Катэгорыя:Аўтамабілі паводле алфавіта
Катэгорыя:Седаны
Джуліа Андрэоці

**Джуліа Андрэоці** (; 14 студзеня 1919, Рым — 6 мая 2013, Рым) — італьянскі палітык, хрысціянскі дэмакрат, неаднаразова Старшыня Савета міністраў Італіі.

Катэгорыя:Прэм’ер-міністры Італіі
Ravon Gentra

**Ravon Gentra** — чатырохдзверны седан класа C. Выпускаецца сумесным прадпрыемствам GM-Uzbekistan з 2013 года спачатку як **Daewoo Gentra**, а з восені 2015 года вырабляецца пад маркай Ravon.

У 2017 годзе аўтамабіль зведаў невялікую мадэрнізацыю. З'явілася новая панэль прыбораў (шкалы спідометра і тахометра сталі аднаго памеру, а паміж імі размешчаны паказальнік тэмпературы ахалоджвальнай вадкасці, палівамер і экран маршрутнага кампутара). Устаноўлена іншая аўдыёсістэма з большым дысплеем, з'явілася сістэма экстранага рэагавання пры аварыях. Памянялася абіўка сядзенняў.

Машыны абсталёўваюцца бензінавым рухавіком аб'ёмам 1,5 л (107 к.с.), каробка перадач — пяціступеньчатая механічная або шасціступеньчатая аўтаматычная.

## Гл. таксама 
* Chevrolet Lacetti
* Daewoo Gentra

Gentra
Катэгорыя:Аўтамабілі паводле алфавіта
Катэгорыя:Седаны
Сет Грын

**Сет Бенджамін Гесэль Грын** (, нар. , Філадэльфія) — амерыканскі акцёр, прадзюсар, комік, сцэнарыст, рэжысёр і пісьменнік. Уладальнік прэміі «Эмі».

## Спасылкі 
* Афіцыйны сайт
* 
* Старонка «Рабацып» на AdultSwim.com 

Катэгорыя:Дзеці-акцёры ЗША
Катэгорыя:Лаўрэаты прэміі «Эмі»
Катэгорыя:Лаўрэаты прэміі «Эні»
Катэгорыя:Лаўрэаты прэміі «Малады акцёр»
Эксперымент «Офіс»

**«Эксперымент „Офіс“»** (, арыгінальная назва — **«Эксперымент „Белка“»**) — амерыканскі фільм жахаў, зняты Грэгам Мак-Лінам. Сусветная прэм’ера кінастужкі адбылася 10 верасня 2016 года на кінафестывалі ў Таронта.

Фільм расказвае пра 80 супрацоўнікаў міжнароднай карпарацыі «Белка», якія заблакаваны ў шматпавярховым офісным будынку ў Калумбіі. Кінастужка атрымала змяшаныя водгукі ад кінакрытыкаў і сабрала 10 мільёнаў долараў пры бюджэце ў 5 мільёнаў.

## Крыніцы 
Катэгорыя:Фільмы 2016 года
Катэгорыя:Фільмы на англійскай мове
Катэгорыя:Фільмы жахаў ЗША
Катэгорыя:Фільмы-трылеры ЗША
Катэгорыя:Фільмы MGM
Катэгорыя:Фільмы жахаў 2016 года
Томі Флэнаган (акцёр)

**Томі Флэнаган** ( нар. 3 ліпеня 1965; Глазга, Шатландыя) —  тэатра і кіно шатландскага паходжання. Вядомы перш за ўсё роллю Філіпа «Пыр» Тэлфарда ў серыяле «Сыны Анархіі», а таксама эпізадычнымі ролямі ў касавых галівудскіх баявіках.
Ігравое кіно

**Ігравое кіно** — від кінамастацтва.

Ігравы фільм — твор, які мае ў аснове сюжэт, увасоблены ў сцэнарыі і інтэрпрэтаваны рэжысёрам, які ствараецца з дапамогай акцёрскай ігры, аператарскага і іншых мастацтваў. Ігравое кіно супрацьстаўляюць неігравому кіно, якое ўключае ў  сябе дакументальнае кіно, мультыплікацыю і навукова-папулярнае кіно. У асобных фільмах магчыма змешванне ігры акцёраў і дакументалістыкі (мастацка-дакументальнае кіно).

## Крыніцы 
Катэгорыя:Кінематограф
Велнес

**Ве́лнес** ( , ад *fitness* і *well-being* — «добрае самаадчуванне») — канцэпцыя здаровага ладу жыцця, што грунтуецца на спалучэнні фізічнага і ментальнага здароўя, здаровага харчавання, разумных фізічных нагрузак і адмовы ад шкодных звычак.

## Апісанне 
Галоўнае заданне велнеса — унікненне і прафілактыка хвароб, а таксама прыкмет старэння, як вонкавых, гэтак і ўнутраных. Велнес — гэта філасофія дабрабыту чалавека ўва ўсіх сферах яго быцця: духоўнай, сацыяльнай і фізічнай. Той, хто жыве згодна з філасофіяй велнеса — удалы, поўны энергіі, аптымістычны і бадзёры незалежна ад веку. Ён надае ўвагу стану свайго цела, прынцыпам здаровага харчавання, умерана ўжывае фізічныя нагрузкі.

Галоўныя прынцыпы філасофіі велнес:
* рух;
* разумовая актыўнасць;
* паслабленне і гармонія;
* прыгажосць і догляд цела;
* збалансаванае харчаванне.

## Гісторыя 
У 1959 годзе амерыканскі лекар  (*Halbert Dunn*) увёў у практыку панятак «велнес» і першым сфармуляваў галоўныя прынцыпы здаровага ладу жыцця. У 1960-я гады велнес набыў вялікую папулярнасць спачатку ў прафесійных колах, а потым і ў шырокіх колах амерыканскага грамадства дзякуючы шматлікім публікацыям Хальберта Дана, Джона Трэвіса, Дональда Ардэла і Герхарта Хэтлера.

Слова *«велнес»* увайшло ў беларускую мову нядаўна і сустракаецца ў розных варыянтах напісання (*вэлнес, уэлнес, вэлнэс, уэлнэс*), аднак напісанне *уэлнэс* найбольш блізка перадае вымаўленне () гэтага слова.

## Велнес і фітнес 
Велнес залучае ў сябе паняцце фітнеса, бо з'яўляецца словам шырэйшага плана. Пад велнесам разумеюць комплекснае выкарыстанне методык аздараўлення, што ўлучаюць дыеталогію, рэабілітацыйныя праграмы, псіхалагічнае аздараўленне, функцыйны трэнінг, СПА-працэдуры і г.д. Такое спалучэнне ўмеранай фізічнай актыўнасці, расслабляльных працэдур і здаровага харчавання дае аздараўленчы эфект. Услед за гэтым адбываецца і паляпшэнне эмацыйнай раўнавагі.

## Велнес-абсталяванне 
Велнес-абсталяванне дзеляць на дзве групы: прызначанае для актыўных трэнераванняў (тонусныя сталы, вакуумныя трэнажоры, іпатрэнажоры, баланс-платформы, вібраплатформы) і прызначанае для пасіўных працэдур (прэсатэрапія, магнітатэрапія, тэрматэрапія інфрачырвоным выпрамяненнем, масажныя ложкі). Адметныя рысы велнес-абсталявання — комплекснасць, шматфункцыянальнасць, прастата ва ўжыванні і выкарыстанне апошніх навуковых распрацовак. Велнес-абсталяванне дазваляе палепшыць выгляд і агульны стан арганізма без цяжкіх фізічных нагрузак і жорсткіх дыет.

## Цытаты 
## Гл. таксама 
* Здаровы лад жыцця
* Спорт
* Фітнес

## Спасылкі 
Катэгорыя:Альтэрнатыўная медыцына
Фільмы пра супергерояў

**Фільмы пра супергерояў** — жанр кіно, прысвечаны прыгодам *супергерояў*, то бок герояў, якія валодаюць звышчалавечымі сіламі (ці замяняючай іх тэхнікай) і выкарыстоўваюць іх для змагання са злом. Большасць фільмаў пра супергерояў створана па матывах супергеройскіх коміксаў.

Фільмы пра супергерояў амаль заўсёды таксама ставяцца да жанраў баевіка і фантастыкі. Дзеянне, зазвычай, адбываецца ва ўмоўна сучасным свеце, у якім здольнасці супергероя ўнікальныя і адрозніваюць яго ад простых людзей. Першы фільм у серыі пра супергероя часта расказвае яго гісторыю станаўлення, паказвае, як у яго з'явіліся суперздольнасці, і першую бітву з галоўным *суперзлодеем*.

З усяго пералічанага існуюць выняткі. Так, прыкладам, ёсць фільмы пра супергерояў, не заснаваныя на коміксах («Хэнкак», «Рабакоп», «Суперсямейка» і інш.) і нефантастычныя фільмы пра супергерояў («Піпец»).

## Спасылкі 
* Борис Невский. Зеркало для супергероя . Мир фантастики № 12; август 2004
* Александр Трофимов. Взлеты и падения супергеройского жанра в кино. Канобу, 10 декабря 2014.
Песачанка (прыток Серакаратнянкі)

**Песача́нка** — рака ў Сенненскім раёне Віцебскай вобласці Беларусі, левы прыток ракі Серакаратнянка (басейн Заходняй Дзвіны).

Даўжыня ракі 21 км. Плошча вадазбору 57 км². Выток ракі знаходзіцца каля вёскі Калантаёва, упадае ў Серакаратнянку за 0,5 км у напрамку на паўночны ўсход 0,5 км ад вёскі Шылы. Вадазбор у межах Чашніцкай раўніны.

Каля ракі населеныя пункты Калантаёва, Грузды, Яноўшчына, Магілёўка Цыпкі, Засценак, Багушэўск, Бугаі, Песачанка.

## Літаратура 
*  — С. 326.
* 
* 

## Спасылкі 
* Общая характеристика речной сети Витебской области (в разрезе районов) // Справочник «Водные объекты Республики Беларусь» 

Катэгорыя:Рэкі Сенненскага раёна
Катэгорыя:Басейн Лучосы
Вэнс Джой

**Джэймс Габрыэль Кія** (; нар. 1 снежня 1987, Мельбурн, Вікторыя, Аўстралія), больш вядомы пад сцэнічным імем **Вэнс Джой** (**Vance Joy**) — аўстралійскі спявак і аўтар песень. У 2015 годзе стаў уладальнікам прэміі ARIA Music Awards у катэгорыі «лепшы музыкант».

## Біяграфія і кар'ера 
Да пачатку сваёй музычнай кар'еры Вэнс быў шматспадзеўным іграком у аўстралійскі футбол. У 2008 і 2009 гадах ён гуляў за футбольны клуб Кобург () у Віктарыянскай футбольнай лізе () і выйграў узнагароду, як лепшы ігрок за першы год удзелу. Музычную кар'еру пачаў у канцы 2000-х гадоў, сканчаючы ў той час юрыдычную адукацыю. Сваё сцэнічнае імя ён узяў ад персанажа рамана «Асалода» аўстралійскага пісьменніка Пітэра Кэры, каб больш аддзяліць сваё асабістае і прафесійнае жыццё.

21 студзеня 2013 года ён выпусціў свой дэбютны сінгл «From Afar», а 22 сакавіка 2013 года дэбютны міні-альбом *God Loves You When You’re Dancing*. Сінгл «Riptide» з гэтага альбома быў прызнаны самым папулярным на аўстралійскім радыё Triple J у 2013 годзе, а таксама дасягнуў шостага месца ў хіт-парадзе ARIA і быў сертыфікаваны трайным плацінавым статусам Аўстралійскай асацыяцыяй гуказапісных кампаній. Песня таксама стала плацінавай у Вялікабрытаніі, Швецыі, Канадзе і ЗША.

Дэбютны студыйны альбом Вэнса Джоя пад назвай *Dream Your Life Away* быў выпушчаны 5 верасня 2014 года. Гэты альбом стаў плацінавым у Аўстраліі і Аўстраліі.

## Дыскаграфія 
**Студыйныя альбомы**

**Міні-альбомы**

**Сінглы**
* «From Afar»
* «Riptide»
* «Mess Is Mine»
* «First Time»
* «Georgia»
* «Fire and the Flood»
* «Straight into Your Arms»
* «Lay It on Me»
* «Like Gold»

## Крыніцы 
## Спасылкі 
* Афіцыйны сайт

Катэгорыя:Спевакі і спявачкі Аўстраліі
Катэгорыя:Аўтары-выканаўцы Аўстраліі
Аляксандр Аўксенцевіч Варончанка

**Алякса́ндр Аўксе́нцевіч Варо́нчанка** (, Чэрыкаў Магілёўскай губерні— , ) — беларускі савецкі партыйны і дзяржаўны дзеяч, наркам асветы БССР (1937).

## Біяграфія 
З сялянскай сям’і. Скончыў Беларускі політэхнічны інстытут (1934).

Пасля ўступлення ў шэрагі камсамольцаў у 1921 годзе ўзначаліў першасную камсамольскую ячэйку, стаў байцом атрада  і ўдзельнічаў у зборы харчразвёрсткі і канфіскацыі царкоўных каштоўнасцяў. У верасні 1923 года па пастанове Чэрыкаўскага павятовага камітэта камсамола і камітэта УКП(б) яго камандзіравалі ў Новаельнінскую воласць Чэрыкаўскага павета на пасаду валаснога арганізатара камсамола, дзе Аляксандр працаваў да верасня 1924 года. Прымаў удзел у барацьбе з бандытызмам, выконваў працу на грамадскіх пачатках: абіраўся на з’ездзе Саветаў воласці ў склад выканкама, працаваў у якасці намесніка старшыні валаснога выканкама па сумяшчальніцтве. У снежні 1932 года накіраваны на працу сакратаром РК КП(б)Б Старобінскага раёна.

З лістапада 1935 года — загадчык агітацыйна-масавага аддзела Мінскага гаркама КП(б)Б, з 1936 года сакратар Кагановіцкага райкама КП(б)Б Мінска. У 1937 годзе — Наркам асветы БССР.

Арыштаваны 3 жніўня 1937 года ў Мінску па адрасе: вул. Валадарскага, д. 28. Асуджаны пазасудовым органам НКУС 28 кастрычніка 1937 года як «актыўны член антысавецкай тэрарыстычнай шпіёнска-дыверсійнай арганізацыі, створанай па заданні палякаў» да ВМП з канфіскацыяй маёмасці. Расстраляны ў ноч з 29 на 30 кастрычніка 1937 года. Рэабілітаваны Ваеннай калегіяй Вярхоўнага суда СССР 16 мая 1957 года. Асабовая справа В. № 10308-с захоўваецца ў архіве КДБ Беларусі.

Кандыдат у члены ЦК КП(б)Б (1925—1926), член ЦК КП(б)Б (1926—1937), член бюро ЦК КП(б)Б (1937). Дэлегат X, XII, XVI з’ездаў КП(б)Б.

Быў жанаты, гадаваў дваіх сыноў.

## Літаратура 
* 

Катэгорыя:Расстраляныя ў СССР
Катэгорыя:Рэабілітаваныя ў СССР
Катэгорыя:Народныя камісары асветы БССР
Катэгорыя:Члены бюро ЦК КПБ
Катэгорыя:Члены ЦК КПБ
Уладзімір Іванавіч Півавараў

**Уладзі́мір Іва́навіч Півава́раў** (, в. Сямінаўка Рагачоўскага павета Магілёўскай губерні (цяпер Рагачоўскі раён Гомельскай вобласці) — , п. Усць-Уса Комі АССР) — беларускі савецкі дзяржаўны дзеяч, наркам асветы БССР (1937—1938), фізік.

## Біяграфія 
У 1924 годзе скончыў Рагачоўскі педагагічны тэхнікум, працаваў настаўнікам, дырэктарам сямігодкі ў Мазырскім раёне. У 1930 годзе скончыў фізіка-матэматычны факультэт БДУ. У 1930—1932 гадах аспірант АН БССР, у 1935 годзе — аспірант АН СССР. У 1936 годзе абараніў кандыдацкую дысертацыю па раздзелу геафізікі.

Працаваў старшым навуковым супрацоўнікам фізіка-тэхнічнага Інстытута АН БССР. З 21 кастрычніка 1937 года — наркам асветы БССР.

2 ліпеня 1938 года арыштаваны. 28 студзеня 1940 года выключаны з партыі. Рашэннем Ваеннай калегіі Вярхоўнага суда СССР ад 29 мая 1940 года асуджаны на 15 гадоў папраўча-працоўных работ. Пакаранне адбываў у Комі АССР. Памер 28 жніўня 1941 года ў пасёлку Усць-Уса Комі АССР. Месца пахавання невядома.

Рэабілітаваны 25 снежня 1954 года.

Быў жанаты, гадаваў трох дзяцей.

## Літаратура 
* 

Катэгорыя:Расстраляныя ў СССР
Катэгорыя:Рэабілітаваныя ў СССР
Катэгорыя:Народныя камісары асветы БССР
Півавараў

**Півавараў** — прозвішча.

## Вядомыя носьбіты 
* Арцём Уладзіміравіч Півавараў — украінскі спявак
* Мікалай Васільевіч Півавараў — удзельнік Гомельскага падполля ў гады Вялікай Айчыннай вайны.
* Зяма Раманавіч Півавараў — беларускі паэт, перакладчык
* Іван Васільевіч Півавараў — беларускі ветэрынар
* Уладзімір Іванавіч Півавараў — наркам асветы БССР
Honda Element

**Honda Element** — кампактны красовер, які выпускаўся кампаніяй Honda з 2002 па 2011 год.

## Апісанне 
thumb|200px|Honda Element EX-P (2006)
thumb|200px|Honda Element EX (2007–2008)
thumb|200px|Honda Element SC (2007–2008)
thumb|200px|Honda Element (2009–2011)
Кузаў — апорны, чатырохмесны, пяцідзверны. Бакавыя дзверы расчыняюцца ў розныя бакі, прычым пярэднія створкі даўжэй задніх. Цэнтральная стойка адсутнічае. Багажныя дзверы складаюцца з дзвюх частак — асноўнай, якая падымалася ўверх, і меншай, якая адкідвалася ўніз. Паасобныя сядзенні задняга шэрагу маглі раскладвацца назад або адкідвацца ўздоўж бартоў. Матэрыялы абіўкі падабраны з разлікам на шматразовае мыццё.

Выява:2008HondaElementEX.jpg
Выява:2008HondaElement DoorsAjar.jpg

Маркетолагі "Хонды" вырашылі звярнуць на сваю мадэль ўвагу сабакагадоўцаў, у выніку чаго красовер атрымаў апцыянальны пакет для хатніх жывёл. Пакет дадатковага абсталявання ўключаў у сябе спецыяльнае ўстойлівае да кіпцюроў пакрыццё задняй канапы, падлогавыя дыванкі з выявай костак, а таксама спецыяльныя аксэсуары (у тым ліку міска для вады). У багажніку паставілі будку, а пад ёй размясціўся трап для сабак.

### Бяспека 
## Продажы ў ЗША 
## Літаратура 
* 

## Спасылкі 
* 

Катэгорыя:Аўтамабілі паводле алфавіта
Element
Chevrolet Avalanche

**Chevrolet Avalanche** — пікап, які вырабляўся General Motors на базе Chevrolet Suburban з 2001 па 2013 год.

Было выраблена больш за 580 000 аўтамабіляў.

## Chevrolet Avalanche GMT 800 (2001—2006) 
thumb|left|Chevrolet Avalanche (2001—2006)
Прататып пікапа на платформе Chevrolet Suburban быў прадстаўлены ў студзені 2000 года, а ў наступным годзе была пачата серыйная вытворчасць.

У 2002 годзе GM, як афіцыйны партнёр зімовых Алімпійскіх гульняў у Солт-Лэйк-Сіці, паставіла пікапы Chevrolet Avalanche для транспарціроўкі Алімпійскага агню. На шляху да алімпійскага стадыёна эстафета пераадолела 13500 міль і прайшла праз 46 штатаў.

### Канструкцыя 
Пікап прапаноўваўся ў дзвюх асноўных версіях — *1500* і *2500* (базавая і "heavy duty"). Аўтамабіль меў суцэльны корпус, прычым для павелічэння грузавога адсека магчыма было скласці задняе сядзенне і прыбраць заднюю сценку кабіны.

Рухавікі серыі *Vortec* — 5,3-літровы (290 к.с. і 441 Н·м) і 8,1-літровы (340 к.с. і 617 Н·м). Акрамя задняга, быў даступны прывад на чатыры колы. Паўнапрывадная трансмісія *Autotrac Active 4WD* — з падлучальным з дапамогай муфты пярэднім мостам, 4-ступеньчатай аўтаматычнай каробкай перадач і двухступеньчатым дэмультыплікатарам. Падвескі колаў — спружынныя, незалежная пярэдняя і залежная задняя.

#### Бяспека 
## Chevrolet Avalanche GMT 900 (2006—2013) 
thumb|Chevrolet Avalanche (2006—2013)
thumb|Chevrolet Avalanche Z71 *Black Diamond*
Другое пакаленне дэбютавала ў 2006 годзе.

Рухавікі — V8 аб'ёмам 5,3 літры магутнасцю 320 к.с. і аб'ёмам 6,0 літраў магутнасцю 355 к.с. Каробка перадач — чатырохступеньчатая, аўтаматычная.

У 2013 годзе выпуск быў спынены. Завяршэнне выпуску было адзначана спецыяльнай лімітаванай серыяй *Black Diamond*.

### Бяспека 
## Продажы ў ЗША 
## Літаратура 
*  

## Спасылкі 
* 
* 
* 

## Гл. таксама 
* Chevrolet Suburban
* Cadillac Escalade EXT

Катэгорыя:Аўтамабілі паводле алфавіта
Avalanche
Нейтроннае выпраменьванне

**Нейтроннае выпраменьванне** ўзнікае пры ядзерных рэакцыях (у ядзерных рэактарах, прамысловых і лабараторных
усталяваннях, пры ядзерных узрывах).

Свабодны нейтрон — гэта нестабільная, электрычная нейтральная часціца з часам жыцця прыблізна 15 хвілін (880.1 ± 1.1 секунд).

Умоўна нейтроны ў залежнасці ад кінетычнай энергіі падзяляюцца на хуткія (да 10 МэВ), звышхуткія, прамежкавыя, марудныя і цеплавыя. Марудныя і цеплавыя нейтроны ўступаюць у ядзерныя рэакцыі, у выніку могуць утварацца стабільныя ці радыеактыўныя ізатопы.

Пры няпругкіх узаемадзеяннях узнікае другаснае выпраменьванне, якое можа складацца як з зараджаных часціц, так і з гама-квантаў.

Пры пругкіх узаемадзеяннях магчыма звычайная іанізацыя рэчыва. Пранікальная здольнасць нейтронаў вельмі вялікая па прычыне адсутнасці зараду і, як вынік, слабага ўзаемадзеяння з рэчывам. Пранікальная здольнасць нейтронаў залежыць ад іх энергіі і саставу атамаў рэчыва, з якімі яны ўзаемадзейнічаюць. Слой палавіннага аслаблення нейтроннага выпраменьвання для лёгкіх матэрыялаў у некалькі разоў меншы, чым для цяжкіх. Цяжкія матэрыялы, напрыклад металы, горш аслабляюць нейтроннае выпраменьванне, чым гама-выпраменьванне.

### Нейтронная бомба 
Нейтронная бомба адрозніваецца ад «класічных» відаў ядзернай зброі — атамнай і вадароднай бомб — перш за ўсё магутнасцю. Яна мае магутнасць каля 1 кілатоны ў тратылавым эквіваленце, што ў 20 разоў менш за магутнасць бомбы, скінутай на Хірасіму, і прыкладна ў 1000 разоў менш вялікіх (мегатонных) вадародных бомб. Ударная хваля і цеплавое выпраменьванне, якое ўзнікае пры ўзрыве нейтроннай бомбы, у 10 раз слабейшыя, чым пры паветраным узрыве атамнай бомбы тыпу «Хірасіма». Так, узрыў нейтроннай бомбы на вышыні 100 м над зямлёй, выклікае разбурэнні толькі ў радыусе 200—300 м. Пагібельнае для ўсяго жывога дзеянне аказвае выпраменьванне хуткіх нейтронаў, шчыльнасць патоку якіх пры ўзрыве нейтроннай бомбы ў 14 раз вышэй, чым пры ўзрыве «класічных» ядзерных бомб. Нейтроны забіваюць усё жывое ў радыусе 2,5 км. Паколькі нейтроннае выпраменьванне стварае кароткачасовыя радыеізатопы, да эпіцэнтра ўзрыву нейтроннай бомбы можна «бяспечна» наблізіцца — па сцвярджэнню яе стваральнікаў — ужо праз 12 гадзін. Для параўнання, вадародная бомба надоўга заражае радыеактыўнымі рэчывамі тэрыторыю радыусам каля 7 км.

Катэгорыя:Барыёны
Катэгорыя:Нейтронная фізіка
Катэгорыя:Радыеактыўнасць
Катэгорыя:Элементарныя часціцы
Еўдакія Ільінічна Уралава

**Еўдакі́я Ільі́нічна Ура́лава** (, в. Сакалянка  — ) — беларускі савецкі дзяржаўны і партыйны дзеяч, наркам асветы БССР (1938—1941), міністр асветы БССР (1946—1947).

## Біяграфія 
Член УКП(б)/КПСС з 1926. У 1921—1929 гадах — настаўніца, жаночы арганізатар валаснога камітэта УКП(б), інструктар Рослаўльскага павятовага камітэта УКП(б), народны суддзя горада Рослаўль.

У 1931 скончыла Вышэйшыя юрыдычныя курсы ў Маскве. З 1931 года на працы ў Полацкім гарадскім Судзе, у пракуратуры горада Полацк.

У 1937 па сакавік 1938 года 2-і сакратар Полацкага акруговага камітэта, далей 1-ы сакратар Полацкага раённага камітэта КП(б) Беларусі.

З 1938 года ўзначаліла Народны камісарыят асветы БССР, пасля стала першым міністрам асветы Беларускай ССР (займала пасаду па 1947).

У 1948—1950 гадах — намесніца старшыні Беларускага рэспубліканскага таварыства па распаўсюджванню палітычных і навуковых ведаў.

У 1950—1958 гадах — намесніца старшыні СМ БССР.

Абіралася дэпутатам Вярхоўнага Савета СССР 2-га склікання, член Прэзідыума Вярхоўнага Савета СССР (1946—1950). Дэпутат Вярхоўнага Савета БССР у 1938—1947 і 1951—1959 гадах. Член ЦК КПБ у 1938—1949 і 1952—1960 гадах. У 1954 скончыла Вышэйшую партыйную школу пры ЦК КПСС.

Памерла ў 1985 годзе.

## Літаратура 
* 
* Уралова Евдокия Ильинична. Справочник по истории Коммунистической партии и Советского Союза 1898—1991

Катэгорыя:Міністры асветы БССР
Катэгорыя:Народныя камісары асветы БССР
Катэгорыя:Выпускнікі ВПШ пры ЦК КПСС
Катэгорыя:Дэпутаты Вярхоўнага Савета СССР 2-га склікання
Катэгорыя:Дэпутаты Вярхоўнага Савета БССР 1-га склікання
Катэгорыя:Дэпутаты Вярхоўнага Савета БССР 3-га склікання
Катэгорыя:Дэпутаты Вярхоўнага Савета БССР 4-га склікання
Катэгорыя:Намеснікі Старшыні Савета Міністраў БССР
Катэгорыя:Члены ЦК КПБ
Катэгорыя:Члены Прэзідыума Вярхоўнага Савета БССР
Катэгорыя:Першыя сакратары райкамаў КПБ